**Referat fra styremøte, Vollen Vel 05.08.2021**,

Øgårdsveien 75.

Til stede: Trine Uggerud, Joanna Ravndal, Lise og Knut Førsund.

Forfall: Kristian Sjøvold, Rolf Harald Christensen

**SAK 1/05.08.21. Økonomisk oversikt.**

Knut gikk gjennom tallene, pr. 30.06., og grunnet få aktiviteter i coronaåret, så har vi jo veldig god økonomi! Kontingentinngangen er litt over budsjett.

 **ALLE/KF**

**SAK 2/05.08.21. Gapahuken..**

Vi i VV har nå fått bidratt til å få satt opp igjen Gapahuken, som brant ned i fjor. Det står igjen noe rydding av tomten, samt fjerning av et par større trær, selvfølgelig i samarbeid med grunneiere. Anders Østeby er veldig travel nå, og hugging av trær må vente til neste år. Jørgen Gudem og Simen Frøyland har hjulpet til med transport ned til og rydding ved Gapahuken. Knut sjekker med GUI om Gapahuken er forsikret. **KF**

**SAK 3/05.08.21**. **Flising og klopper til turstien**.

Vi har faktisk mulighet for egen flisproduksjon til våte partier i turstien vår. Kloppene kommer midt i august, og som avtalt med grunneiere, blir disse lagt ut på særlig våte partier. **RHC**

**SAK 4/05.08.21.Bringebærfestivalen og Familiefesten på stranda.**

Mona Scherven ordner med levering av bringebær til salg av bær. Mona og 3 til tar ansvaret for frokosten, som blir levert og bekostet av Rema. Det blir i år, grunnet coronaen, servert ferdige smurt mat, plastpakket, og så blir det servert kaffe, te og mineralvann til. Alt skjer nedenfor hotellet fra klokken 10 til 11.

Selvikvillaen arrangerer et bruktmarked, og i sentrum blir det satt opp 10 ulike salgsboder, alt med gjeldende coronaregler. Historielaget sørger for vakter og registrering i frb. med åpning og auksjon.

Knut leder auksjonen, som i år går til Sonja Victorias stiftelse.

Om ettermiddagen fra 15.00 til 17.00 arrangerer Vollen Vel Familiefesten på Fritznerstranden. VV leverer ute bonger til gratis pølse/hamburger hos Gisle Skolekorps, og vi må alle passe køer, spriting og de gjeldende coronaregler. Lise og Knut kjøper inn premier, Antibac og barneleker. Noe har vi fra før. Trine har forfall, de andre stiller.

\*Rolf Harald har ansvaret for de nye plakatene om våre aktiviteter. Han arrangerer også tautrekkingen.

\*Joanna med mann har ansvaret for barnelekene til de minste. De tar med skjeer og poteter til løp. Vi tar med ringspill og de tingene som passer for de små. Det deles ut sjokolademedaljer, og vi minner om gullpapiret som IKKE skal kastes på plenen.

\*Knut leverer ut bonger til mat og drikke, og skaffer bord og stoler fra OFM.

\*Lise og Knut ordner med premier, lekeutstyr og bongene til mat/drikke.

\*Lise ordner med to ansiktsmalere og utstyr til disse. Trenger også et bord og 4 stoler fra museet.

\*Trine er bortreist, men hun ordner med turstien vår senere i høst.

\*Vi tar med og på oss refleksvestene til VV, slik at folk lett kan finne oss, ved behov.

Lise F. 10.08.21.